Ir-Regolament tal-kunsill (KEE) Nru 2145/91
tal-15 ta’ Lulju 1991
li jemenda r-Regolament (KEE) Nru 790/89 rigward l-ammont massimu ta’ għajnuna għal titjib fil-kwalità u t-tqegħid fis-suq fis-settur tal-ġewż u ħarrub
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea,
Wara li kkunsidra r-Regolament tal-Kunsill (KEE) Nru 1035/72 tat-18 ta’ Mejju 1972 dwar l-organizzazzjoni komuni tas-suq tal-frott u l-ħxejjex [1], kif l-aħħar emendat bir-Regolament (KEE) Nru 1623/91 [2], u b’mod partikolari l-Artikolu 14d tiegħu,
Wara li kkunsidra l-proposta mill-Kummissjoni [3],
Wara li kkunsidra l-opinjoni tal-Parlament Ewropew [4],
Billi r-Regolament (KEE) Nru 790/89 [5] stabilixxa l-ammont massimu għal kull ettaru tal-kontribuzzjoni finanzjarja ta’ l-Istati Membri u tal-Komunità għall-pjanijiet ta’ titjib fil-kwalità u tqegħid fis-suq imsemmija fl-Artikolu 14d tar-Regolament (KEE) Nru 1035/72; billi din l-għajnuna hija essenzjalment intenzjonata bħala mezz biex jitħeġġeg ix-xogħol meħtieġ għall-qerda ta’ insetti segwit bit-tħawwil mill-ġdid u/jew tibdil għal varjetajiet oħra; billi, sabiex ikun assigurat li din il-mira tkun fil-fatt milħuqa, l-ammont massimu għal kull ettaru għandu jkunu suddiviż saboex tingħata konsiderazzjoni lin-natura speċifika ta’ kull waħda minn dawn l-operazzjonijiet li jitwettqu għall-esekuzzjoni tal-pjan; billi l-ewwel limitu li jirrappreżenta l-parti l-kbira tal-finanzjament mill-Komunità għandu jkopri x-xogħol li teknikament jikontribwixxi l-aktar għal titjib fil-kwalità u li, fid-dawl ta’ l-esperjenza, jkun jista’ jsir kull sena biss f’partijiet relattivament żgħar fil-ġnien tal-frott li jkun kopert bil-pjan; billi dan il-finanzjament għandu jsir f’fażijiet sabiex titqies ir-rata li biha l-azzjonijiet ikunu qiegħdin jitwettqu mingħajr ma jinħoloq tfixkil tal-kapital produttiv ta’ l-organizzazzjonijiet tal-produttri; billi t-tieni limitu aktar baxx għandu jiffinanzja t-tipi l-oħra tax-xogħol meħtieġ li għandu x’jaqsam mal-kumplament tal-ġnien tal-frott li dwaru ma jkunx qiegħed isir xogħol għal titjib fil-kwalità;
Billi għandu jsir provvediment għal perjodu transitorju li jippermetti xi aġġustamenti jew reviżjonijiet tal-pjanijiet approvati sad-data tas-seħħ ta’ dan ir-Regolament,
ADOTTA DAN IR-REGOLAMENT:
Artikolu 1
L-Artikolu 2 tar-Regolament (KEE) Nru 790/89 huwa sostitwit b’dan li ġej:
"Artikolu 2
L-ammont massimu għal kull ettaru msemmi fl-Artikiolu 14d (2) tar-Regolament (KEE) Nru 1035/72 rigward pjan li għandu jitwettaq matul perjodu ta’ għaxar snin għandu jkun maqsum kif ġej:
1. Ammont massimu ta’ ECU 475 kull sena matul ħames snin għandu jkun marbut ma’ xoghol ta’ qerda ta’ insetti li wara jkun segwit bi tħawwil mill-ġdid u/jew tibdil għal varjetajiet oħra.
Dan l-ammont massimu għandu jkopri l-finanzjament tax-xogħol marbut ma’ l-esekuzzjoni tax-xogħolijiet hawn fuq imsemmija, li jirrelataw għal art li ma tkunx akbar minn 40 % ta’ l-art totali tal-ġnien tal-frott kopert bil-pjan, li minnhom massimu ta’ 20 % jitwettaq matul l-ewwel sentejn tal-perjodu tal-pjan u massimu ta’ 20 % matul it-tliet snin l-oħra.
Għall-kumplament tas-snin sabiex jiġi esegwit il-pjan, l-ammont massimu li jitħallas għal artijiet li jkunu mħawla mill-ġdid jew mibdula għandu jkun ta’ ECU 200 kull sena;
2. Ammont massimu ta’ ECU 200 kull sena, matul perjodu ta’ għaxar snin, għal xogħol marbut ma’ l-esekuzzjoni ta’ xi xogħol ieħor marbut mal-kumplament tal-ġnien tal-frott. Artikolu 2 Għandhom jiġu adottati regoli dettaljati għall-applikazzjoni ta’ dan ir-Regolament skond il-proċedura stabbilita fl-Artikolu 33 tar-Regolament (KEE) Nru 1035/72."
Artikolu 3
Dan ir-Regolament jibda jseħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika:
(a) immedjatament f’dak li għandu x’jaqsam ma’ pjanijiet ta’ titjib fil-kwalità u t-tqegħid fis-suq mid-data tas-seħħ tiegħu;
(b) mill-1 ta’ Settembru 1993 f’dak li għandu x’jaqsam ma’ pjanijiet li jkunu ġew approvati qabel id-data tas-seħħ kif hemm imfisser fl-ewwel subparagrafu.
M’għandux japplika f’dak li għandu x’ jaqsam ma’ spiża li tkun diġà mwiegħda qabel id-data tas-seħħ kif imfisser fl-ewwel subparagrafu għat-twettieq tal-pjanijiet li jkunu ġew approvati minn qabel.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-15 ta’ Lulju 1991.